Mestské zastupiteľstvo v Košiciach uznesením č. 56/2011 prijatým na svojom IV. rokovaní dňa 19. apríla 2011 podľa § 6 zákona č. 369/1990 Zb. o obecnom zriadení v znení neskorších predpisov, § 10 ods. 3 písmeno a) zákona č. 401/1990 Zb. o meste Košice v znení neskorších predpisov a § 3 ods. 3 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov ustanovuje: 

Čl. I
     Všeobecne záväzné nariadenie mesta Košice č. 45 Trhový poriadok trhových miest na území mesta Košice (trhový poriadok trhových miest) schválené uznesením Mestského zastupiteľstva v Košiciach č. 288/2000 v znení uznesenia Mestského zastupiteľstva v Košiciach č. 461/2000 sa dopĺňa nasledovne:

     V § 8 sa vkladá nový odsek 4, ktorý znie:
„(4) Pri kultúrnych a športových podujatiach mimoriadneho významu a akciách celomestského rozsahu môže mesto určiť v povolení iný prevádzkový čas ako v odseku 1. V takomto prípade sa v povolení určia ďalšie povinnosti v zmysle osobitných predpisov24a).“

Poznámka pod čiarou k odkazu 24a) znie:
„24a) Napríklad zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov, vyhláška č. 549/2007 Z. z., ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí v znení neskorších predpisov.“

Čl. II
Účinnosť
     Tento doplnok nadobúda účinnosť 15. dňom od zverejnenia na úradnej tabuli mesta Košice.

MUDr. Richard  R a š i, PhD., MPH
primátor mesta Košice

Zverejnené: 28.4.2011
Účinné:        13.5.2011